Eranistes cersetorul - Sf. Teodoret al Cirului
Am impartit cartea in trei dialoguri. In primul dialog, vom argumenta faptul ca dumnezeirea Fiului Unuia-Nascut este neschimbabila; in al doilea dialog, cu ajutorul lui Dumnezeu, vom demonstra faptul ca unirea care a avut loc intre dumnezeirea si firea omeneasca Stapanului Hristos este neamestecata; iar in al treilea dialog, vom lupta pentru nepatimirea dumnezeirii Mantuitorului nostru. Dupa cele trei argumentari, pentru a intari demonstratia, vom adauga si alte afirmatii, potrivind silogismul fiecarui capitol si aratand in mod clar ca propovaduirea Apostolilor este pastrata de noi. Numele celui care se lupta pentru dogmele apostolice este Ortodoxul, iar al celuilalt este Eranistes Cersetorul. Caci asa cum obisnuim sa-l numim cersetor pe cel care este hranit din mila multora, iar pe cel care stie sa stranga bani, negutator, tot asa si acestuia i-am dat numele care i se potriveste cu obiceiurile. Ii rog pe cititori sa cantareasca fara prejudecati valoarea adevarului. - Fericitul Teodoret al Cirului